Tieto- ja viestintäteknologiasektorin ilmasto- ja ympäristöstrategiaa valmisteleva työryhmä

**Asettaminen** Liikenne- ja viestintäministeriö on asettanut työryhmän valmistelemaan tieto- ja viestintäteknologiasektorin ilmasto- ja ympäristöstrategiaa.

**Toimikausi** 30.10.2019–30.11.2020

Työryhmä antaa väliraportin tieto- ja viestintäteknologiasektorin kasvihuonekaasupäästöjen vähentämiseen johtavista vaihtoehtoisista toimenpidekokonaisuuksista 30.6.2020.

**Tausta** Rinteen hallitus on linjannut, että hallitus toimii tavalla, jonka seurauksena Suomi on hiilineutraali vuonna 2035, ja hiilinegatiivinen nopeasti sen jälkeen.

Pariisin ilmastosopimuksen mukaan on tarpeen vähentää kasvihuonekaasupäästöjä nopeasti siten, että ihmisen aiheuttamat kasvihuonekaasujen päästöt ja nielut ovat tasapainossa tämän vuosisadan jälkipuoliskolla.

Liikenne- ja viestintäministeriö julkaisi vuonna 2013 vihreän ICT:n toimintaohjelman.

**Tavoitteet** Työryhmän tavoitteena on muodostaa yhteinen näkemys tieto- ja viestintäteknologia-alan aiheuttamista kansallisista ilmasto- ja ympäristövaikutuksista sekä niitä koskevista tavoitteista ja keinoista tavoitteisiin pääsemiseksi.

Lisäksi tavoitteena on luoda näkemys tieto- ja viestintäteknologiasektorin roolista kansallisten ilmastotavoitteiden saavuttamisessa. Tarkastelussa huomioidaan erityisesti alan vaikutus muiden sektoreiden ilmasto- ja ympäristötavoitteiden saavuttamiseksi ja ilmastonmuutokseen sopeutumiseksi. Strategian yksityiskohtaisempi rajaus tarkentuu valmistelun kuluessa.

Työryhmän työn tuloksena syntyy raportti, joka toimii kansallisen tieto- ja viestintäteknologiasektorin ilmasto- ja ympäristöstrategian valmistelun pohjana. Valmistelun yhteydessä tullaan järjestämään kuulemis- ja työpajatilaisuuksia. Työn etenemisestä viestitään avoimesti, aktiivisesti ja vuorovaikutteisesti.

**Tehtävät** Työn yhteydessä on arvioitava muun muassa:

1. Tieto- ja viestintäteknologiasektorin kasvihuonekaasupäästöjä ja niiden tulevaa kehitystä sekä ympäristövaikutuksia
2. Muissa maissa käytettyjä keinoja tieto- ja viestintäteknologiasektorin haitallisten ilmasto- ja muiden ympäristövaikutusten vähentämiseksi
3. Toimenpide-ehdotuksia kansallisen tieto- ja viestintäteknologiasektorin ilmasto- ja ympäristöstrategian valmistelun tueksi
4. Ehdotettujen toimenpiteiden yhteiskunnallisia vaikutuksia
5. Miten panostukset tieto- ja viestintäteknologiasektoriin voisivat edistää kansallisten ilmastotavoitteiden saavuttamista muilla sektoreilla

**Organisointi**

Puheenjohtaja ja jäsenet:

Liikenne- ja viestintäministeriö

puheenjohtaja Päivi Antikainen, ilmasto- ja ympäristöyksikön johtaja

jäsen Atro Andersson, erityisasiantuntija

Aalto-yliopisto

jäsen Jukka Manner, professori

ABB Oy

 jäsen Timo Kontturi, myyntijohtaja

CSC – Tieteen tietotekniikan keskus Oy

 jäsen Klaus Lindberg, johtaja

Digita Oy

 jäsen Henri Viljasjärvi, liiketoiminnan kehitysjohtaja

DNA Oyj

 jäsen Hanna Haapakoski, yritysvastuupäällikkö

Elisa

 jäsen Minna Kröger, yritysvastuujohtaja

Energiateollisuus ry

 jäsen Tuukka Heikkilä, asiantuntija

Energiavirasto

 jäsen Johanna Kirkinen, yli-insinööri

Tietoliikenteen ja tietotekniikan keskusliitto FiCom ry

 jäsen Elina Ussa, toimitusjohtaja

Finnet-liitto ry

 jäsen Jarmo Matilainen, toimitusjohtaja

Oy IBM Finland Ab

 jäsen Juhani Suhonen, johtaja, julkinen sektori

Kuluttajaliitto – Konsumentförbundet ry

 jäsen Tiina Vyyryläinen, edunvalvonta-asiantuntija

Suomen Kuntaliitto ry

 jäsen Pauliina Jalonen, asiantuntija (ilmasto)

Liikenne- ja viestintävirasto Traficom

 jäsen Jarno Ilme, toimialajohtaja

Lappeenrannan-Lahden teknillinen yliopisto

 jäsen Jari Porras, professori

Neogames Finland ry; Ohjelmistoyrittäjät ry

 jäsen Laura Rokkanen, Technical Manager (Rovio)

Nokia Oyj

 jäsen Pia Tanskanen, Head of Environment

Suomen itsenäisyyden juhlarahasto Sitra

 jäsen Lotta Toivonen, asiantuntija

Pääkaupunkiseudun Smart & Clean -säätiö

jäsen Eetu Helminen, johtava asiantuntija

 Teknologiateollisuus ry

 jäsen Helena Soimakallio, johtaja, kestävä kehitys

 Telia

 jäsen Eija Pitkänen, yritysvastuujohtaja

Tieto Oyj

 jäsen Kia Haring, viestintä- ja vastuullisuusjohtaja

Työ- ja elinkeinoministeriö

 jäsen Timo Ritonummi, teollisuusneuvos

Valtiovarainministeriö

 jäsen Markus Rahkola, erityisasiantuntija

Teknologian tutkimuskeskus VTT Oy

 jäsen Tua Huomo, Executive Vice President

Yleisradio Oy

 jäsen Irene Tommiska-Jarva, vastuullisen toiminnan päällikkö

Ympäristöministeriö

 jäsen Elina Vaara, erityisasiantuntija

Sihteeristö:

Liikenne- ja viestintäministeriö

Tuuli Ojala, erityisasiantuntija

Liikenne- ja viestintävirasto Traficom

Markus Mettälä, erityisasiantuntija

Työryhmä voi asettaa alatyöryhmiä ja käyttää asiantuntijoita. Työryhmä kuulee työnsä aikana työn kannalta keskeisiä sidosryhmiä.

**Kustannukset ja rahoitus**

Työ tehdään virkatyönä eikä työryhmän työstä makseta erillistä palkkiota.

Sanna Marin

Liikenne- ja viestintäministeri

Harri Pursiainen

Kansliapäällikkö

Liitteet -

Jakelu Työryhmän jäsenet

Kirjaamo

Tiedoksi LVM:n osastot ja yksiköt

Hallinnonalan virastot